Deg yixef-agi ad nawi awal ɣef temdyazt n temṭṭut id-yelḥan amecwar ɣezzifen, d akken lǧil yettaǧa-tt i lǧil.Ma yella d tamdyazt n temṭṭut deg temnaḍt n At Wagnun, ad ttnaf tettawi-d asefru-ines ɣef waṭas n yisental yemgarden am leɣrba d lmeḥna, tayri d lefrḥ neɣ leḥzen am lmut neɣ tin argaz-is ijaḥ di Fransa.Daɣen ula dayen icudden ɣer tudert-is n yal ass, yal tagnit tettawi-as-d asefru-ines,imi d akken tsefray ɣef iḥulfan -is neɣ attesdhu iman-is ma tili mecɣult.